
ЕЎРАЗІЙСКАЯ ЭКАНАМІЧНАЯ КАМІСІЯ
КАЛЕГІЯ


РАШЭННЕ

	«14» ліпеня 2026 г.
	    № 93
	г. Масква



Аб устанаўленні стаўкі ўвазной мытнай пошліны 
Адзінага мытнага тарыфу Еўразійскага эканамічнага саюза ў дачыненні да пруткоў з аптычнага шкла
У адпаведнасці з артыкуламі 42 і 45 Дагавора аб Еўразійскім эканамічным саюзе ад 29 мая 2014 года Калегія Еўразійскай эканамічнай камісіі вырашыла:
1. Устанавіць стаўку ўвазной мытнай пошліны Адзінага мытнага тарыфу Еўразійскага эканамічнага саюза, зацверджанага Рашэннем Савета Еўразійскай эканамічнай камісіі ад 14 верасня 2021 г. № 80, у дачыненні да пруткоў з аптычнага шкла, якія класіфікуюцца кодам 7002 20 100 0 ТН ЗЭД ЕАЭС, у памеры 0 працэнтаў ад мытнага кошту з даты ўступлення ў сілу гэтага Рашэння па 31 снежня 2027 г. уключна.
2. Унесці ў Адзіны мытны тарыф Еўразійскага эканамічнага саюза, зацверджаны Рашэннем Савета Еўразійскай эканамічнай камісіі ад 14 верасня 2021 г. № 80, наступныя змяненні:
а) у пазіцыі з кодам 7002 20 100 0 ТН ЗЭД ЕАЭС спасылку на заўвагу да Адзінага мытнага тарыфу Еўразійскага эканамічнага саюза «95С)» замяніць спасылкай «120С)»;
б) у заўвагах да Адзінага мытнага тарыфу Еўразійскага эканамічнага саюза:
заўвагу 95С прызнаць страціўшай сілу;
дапоўніць заўвагай 120С наступнага зместу:
«120С) Стаўка ўвазной мытнай пошліны ў памеры 0 (нуль) % ад мытнага кошту прымяняецца з даты ўступлення ў сілу Рашэння Калегіі Еўразійскай эканамічнай камісіі ад 14 ліпеня 2026 г. № 93 па 31.12.2027 уключна.».
3. Гэта Рашэнне ўступае ў сілу па сканчэнні 30 каляндарных дзён з даты яго афіцыйнага апублікавання, але не раней за дату ўступлення ў сілу рашэння Савета Еўразійскай эканамічнай камісіі аб устанаўленні ставак увазных мытных пошлін Адзінага мытнага тарыфу Еўразійскага эканамічнага саюза ў дачыненні да асобных відаў смол эпаксідных і поліўрэтанаў у першасных формах для вытворчасці валокнаў аптычных, а таксама аб унясенні змяненняў у пералік тавараў, у дачыненні да якіх Рэспублікай Казахстан у адпаведнасці з абавязацельствамі, прынятымі ў якасці ўмовы далучэння да Сусветнай гандлёвай арганізацыі, прымяняюцца стаўкі ўвазных мытных пошлін, больш нізкія ў параўнанні са стаўкамі пошлін Адзінага мытнага тарыфу Еўразійскага эканамічнага саюза, і памераў такіх ставак пошлін у дачыненні да пруткоў з аптычнага шкла.

